નોંધનીય છે કે, દેશના ઇતિહાસમાં આ પ્રથમ ઘટના છે જ્યારે એક દેશના પીએમ અન્ય દેશના પીએમ સાથે જોઇન્ટ રોડ શો કરી રહ્યાં હોય. આ રોડ શોને વધુ ખાસ બનાવવા માટે રૂટ પર 28 અલગ-અલગ સ્થળોએ ભારતના 28 રાજ્યોના પ્રતિનિધિત્વ કરતા નાના-નાના સ્ટેજ ઊભા કરવામાં આવ્યા હતા. આ સ્ટેજ પર પોતાના પરંપરાગત વસ્ત્રોમાં કલાકારોએ પોતાની લોક સંસ્કૃતિની ઝાંખી આપી હતી. પીએમ શિન્ઝો આબેના પત્ની અકી આબે આ સઘળું પોતાના મોબાઇના કેમેરામાં કેદ કરતાં નજરે પડ્યાં હતા.